wannaphong/clean_thaiwikipedia huggingface dataset:
# เตือนใจ ดีเทศน์
เตือนใจ ดีเทศน์ (สกุลเดิม กุญชร ณ อยุธยา; เกิด 8 เมษายน พ.ศ. 2495) ชื่อเล่น แดงศึกเลือกตั้งส.ว.เหนือ ใต้ร่มเงา'เรดโซน' : รายงาน เป็นอดีตสมาชิกวุฒิสภาจังหวัดเชียงรายวุฒิสภา ชุดที่ ๘ (สมาชิกวุฒิสภา พ.ศ. ๒๕๔๓) และเป็นนักพัฒนาสังคม ปัจจุบันเป็นกรรมการสิทธิมนุษยชน

 ประวัติ 
เตือนใจ ดีเทศน์ เกิดเมื่อวันที่ 8 เมษายน พ.ศ. 2495 เป็นบุตรของหม่อมหลวงขาบ กุญชร อดีตเลขาธิการนายกรัฐมนตรี และโฆษกประจำสำนักนายกรัฐมนตรี กับ นางอุไร กุญชร ณ อยุธยา สถานภาพ สมรสกับนายธนูชัย ดีเทศน์ มีบุตร 2 คน 

 การศึกษา 
เตือนใจ ดีเทศน์ จบการศึกษาปริญญาตรี สาขาสังคมวิทยาและมานุษยวิทยา เกียรตินิยมอันดับสอง คณะรัฐศาสตร์ จุฬาลงกรณ์มหาวิทยาลัย (รุ่นที่ 23) เมื่อปี 2517 และประกาศนียบัตรชั้นสูง บัณฑิตอาสาสมัคร มหาวิทยาลัยธรรมศาสตร์ รุ่นที่ 6 (พื้นที่บ้านบางสา อ.แม่จัน จ.เชียงราย พ.ศ. 2517-2520) 

นอกจากนั้น เตือนใจ ยังได้รับปริญญากิตติมศักดิ์จากสถาบันอุดมศึกษาหลายแห่ง ได้แก่ 
 ปริญญาปรัชญาดุษฎีบัณฑิตกิตติมศักดิ์ สาขาวิชาสังคมวิทยาและมานุษยวิทยา มหาวิทยาลัยรามคำแหง ปี 2543
 ปริญญาปรัชญาดุษฎีบัณฑิตกิตติมศักดิ์ สาขาวิชาชาติพันธุ์ศึกษาอนุภูมิภาคลุ่มน้ำโขง มหาวิทยาลัยราชภัฏเชียงรายhttps://web.facebook.com/pg/CRRUNEWS/photos/?tab=album&album_id=1645103722427696 ปี 2557
 ปริญญาศิลปศาสตรดุษฎีบัณฑิตกิตติมศักดิ์ สาขาวิชาชนบทศึกษาและการพัฒนา สำนักบัณฑิตอาสาสมัคร มหาวิทยาลัยธรรมศาสตร์ ปี 2558
 ปริญญาปรัชญาดุษฎีบัณฑิตกิตติมศักดิ์ สาขาวิชาคติชนวิทยา มหาวิทยาลัยนเรศวร ปี 2559

 การทำงาน 
เตือนใจ ดีเทศน์ เป็นนักพัฒนาสังคมข้อมูลประวัติของสมาชิกวุฒิสภา จนกระทั่งในการเลือกตั้งสมาชิกวุฒิสภาไทยเป็นการทั่วไป พ.ศ. 2543 เธอได้รับเลือกตั้งเป็นสมาชิกวุฒิสภาจังหวัดเชียงราย กระทั่งในปี พ.ศ. 2549 เธอได้รับแต่งตั้งเป็นสมาชิกสภานิติบัญญัติแห่งชาติ ซึ่งจัดตั้งขึ้นหลังการรัฐประหารในประเทศไทย พ.ศ. 2549 โดยเป็นตัวแทนของกลุ่มการพัฒนาท้องถิ่น การส่งเสริมคุณธรรม องค์กรแรงงาน องค์กรเอกชนสาธารณประโยชน์

ต่อมาในการเลือกตั้งสมาชิกวุฒิสภาไทยเป็นการทั่วไป พ.ศ. 2557 เธอได้ลงสมัครรับเลือกตั้งอีกครั้ง แต่ไม่ได้รับเลือกตั้ง กระทั่งในปี พ.ศ. 2558 ได้รับแต่งตั้งเป็นกรรมการสิทธิมนุษยชนแห่งชาติ

 รางวัล 
1994 Goldman Environmental Prize, Recipient Asia, Sustainable Development. Goldman Environmental Foundation. USA. http://www.goldmanprize.org/recipient/tuenjai-deetes/

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๖๐ , เล่ม ๑๓๔ ตอนที่ ๔๗ ข หน้า ๑๑, ๒๘ กันยายน ๒๕๖๐
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย , เล่ม ๑๒๔ ตอนที่ ๑๘ ข หน้า ๒๒, ๕ ธันวาคม ๒๕๕๐
# หม่อมราชวงศ์จันทร์แรมศิริโชค จันทรทัต
หม่อมราชวงศ์จันทร์แรมศิริโชค จันทรทัต (21 กรกฎาคม พ.ศ. 2473 - 25 มกราคม พ.ศ. 2553) เป็นผู้อำนวยการธนาคารออมสินคนที่ 7 ดำรงตำแหน่งระหว่าง พ.ศ. 2528 - พ.ศ. 2533พิพิธภัณฑ์ธนาคารออมสิน  จากเว็บไซต์ gsb.or.th สืบค้นเมื่อ 17-04-57.

 ประวัติ 
หม่อมราชวงศ์จันทร์แรมศิริโชค จันทรทัต เป็นโอรสของหม่อมเจ้าจันทรศิริปริวัตร จันทรทัตกับหม่อมจรูญ จันทรทัต ณ อยุธยา เกิดเมื่อวันที่ 21 กรกฎาคม พ.ศ. 2473 ในวัยเด็กท่านอยู่กับคุณตาคุณยายที่กรุงเทพฯ เรียนโรงเรียนประจำ มีโอกาสสอบชิงทุนได้ไปเรียนที่อังกฤษหม่อมราชวงศ์ จันทรแรมศิริโชค – หม่อมหลวง จันทรจุฑา จันทรทัต จากเว็บไซต์ hiclasssociety.com สืบค้นเมื่อ 17-04-57.

 การทำงาน 
หม่อมราชวงศ์จันทร์แรมศิริโชค จันทรทัต เริ่มรับราชการที่กระทรวงการคลัง ประจำกองเงินตราต่างประเทศ เมื่อวันที่ 17 พฤษภาคม พ.ศ. 2498 และรับราชการมาเรื่อย ๆ จนกระทั่งเมื่อวันที่ 25 กรกฎาคม พ.ศ. 2503 ได้เลื่อนเป็นหัวหน้าแผนกรัฐวิสาหกิจ กองควบคุมรายได้ ในปี พ.ศ. 2528 ได้ดำรงตำแหน่งผู้อำนวยการธนาคารออมสินคนที่ 7 ดำรงตำแหน่งระหว่าง พ.ศ. 2528 - พ.ศ. 2533 ต่อจากนายดุษฎี สวัสดิ์–ชูโต

 ครอบครัว 
หม่อมราชวงศ์จันทร์แรมศิริโชค จันทรทัต สมรสกับ โอนอ่อน จันทรทัต ณ อยุธยา (สกุลเดิม:ศิริวรรณ)
 หม่อมหลวงจันทรจุฑา จันทรทัต สมรสกับ ศกลวรรณ ค้าเจริญ
 ปิ่นจันทรา จันทรทัต ณ อยุธยา
 หม่อมหลวงจันทรขจร จันทรทัต

 เครื่องราชอิสริยาภรณ์ 

ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเหรียญพิทักษ์เสรีชน, เล่ม ๘๘ ตอนที่ ๙๑ ง ฉบับพิเศษ หน้า ๓๐, ๒๖ สิงหาคม ๒๕๑๔
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเหรียญจักรมาลาและเหรียญจักรพรรดิมาลา, เล่ม ๙๗ ตอนที่ ๑๘๘ ง ฉบับพิเศษ หน้า ๒๔๐๒, ๕ ธันวาคม ๒๕๒๓

 ลำดับสาแหรก
# หม่อมเจ้าจันทรศิริปริวัตร จันทรทัต
พันโท หม่อมเจ้าจันทรศิริปริวัตร จันทรทัต (3 มกราคม พ.ศ. 2445 – 25 มีนาคม พ.ศ. 2511) เป็นพระโอรสในพระเจ้าบรมวงศ์เธอ กรมหมื่นวิวิธวรรณปรีชา ประสูติแต่หม่อมอาบ จันทรทัต ณ อยุธยา

พระประวัติ
หม่อมเจ้าจันทรศิริปริวัตร จันทรทัต มีพระนามลำลองว่า ท่านชายอ่าว เป็นพระโอรสในพระเจ้าบรมวงศ์เธอ กรมหมื่นวิวิธวรรณปรีชา ประสูติแต่หม่อมอาบ จันทรทัต ณ อยุธยา เมื่อวันที่ 3 มกราคม พ.ศ. 2445 มีโสทรอนุชาและโสทรขนิษฐา 3 องค์ ได้แก่
 หม่อมเจ้าอุรคินทร์ จันทรทัต (พ.ศ. 2456-2511)
 หม่อมเจ้าศศวินทุวิศาล จันทรทัต (พ.ศ. 2460-2527)
 โสมกานดา ภาษวัธน์ (พ.ศ. 2461-2553)

และมีเชษฐาและเชษฐภคินีต่างพระมารดา 4 องค์ ได้แก่
 หม่อมเจ้าทัตจันทร์จำรูญ จันทรทัต (พ.ศ. 2428-2485)
 หม่อมเจ้าวิบูลย์จันทรา จันทรทัต (พ.ศ. 2429-2473)
 หม่อมเจ้าประภาจันทรี จันทรทัต (พ.ศ. 2437-2455)
 หม่อมเจ้าเฉลิมศรีจันทรทัต จันทรทัต (พ.ศ. 2438-2507)

เมื่อปี พ.ศ. 2452 ทรงเข้าศึกษาที่โรงเรียนเทพศิรินทร์ เมื่อสำเร็จการศึกษาทรงเข้ารับราชการเป็นทหาร มียศสูงสุดที่ “พันโท” เนื่องจากทรงรับราชการทหารที่ต่างจังหวัดจึงไม่ค่อยมีเวลาอยู่กับโอรสธิดานัก

หม่อมเจ้าจันทรศิริปริวัตร จันทรทัต สิ้นชีพิตักษัยเมื่อวันที่ 25 มีนาคม พ.ศ. 2511 สิริชันษา 55 ปี

 ครอบครัว 
หม่อมเจ้าจันทรศิริปริวัตร จันทรทัต เสกสมรสกับหม่อมจรูญ จันทรทัต ณ อยุธยา (สกุลเดิม ณ ถลาง) มีโอรสธิดา 3 คน ได้แก่
 หม่อมราชวงศ์ประสมจันทร์จรูญ บุนนาค สมรสกับวิลาศ บุนนาค มีบุตร 1 คน คือ
 ฟิลลิปวีระ บุนนาค
 หม่อมราชวงศ์ประยูรจันทร์เจริญ จันทรทัต 
 หม่อมราชวงศ์จันทร์แรมศิริโชค จันทรทัต สมรสกับโอนอ่อน จันทรทัต ณ อยุธยา มีบุตร 2 คน ได้แก่
 หม่อมหลวงจันทรจุฑา จันทรทัต สมรสกับศกลวรรณ จันทรทัต ณ อยุธยา มีบุตร ได้แก่
ปิ่นจันทรา จันทรทัต ณ อยุธยา
 หม่อมหลวงจันทรขจร จันทรทัต

 พระเกียรติยศ 

 เครื่องราชอิสริยาภรณ์ 
แจ้งความสำนักนายกรัฐมนตรี เรื่อง พระราชทานเหรียญชัยสมรภูมิ เล่ม 82 ตอนที่ 97 ราชกิจจานุเบกษา 11 พฤศจิกายน 2508 

 พระยศ 

 16 กันยายน พ.ศ. 2486: พันโทประกาศสำนักนายกรัฐมนตรี เรื่อง พระราชทานยศทหาร

 พงศาวลี
# เคอร์บัลสเปซโปรแกรม
เคอร์บัลสเปซโปรแกรม  หรือ เคเอสพี  เป็นเกมจำลองการบินอวกาศ พัฒนาโดยสควอด และเผยแพร่โดยไพรเวตดิวิชัน สำหรับระบบปฏิบัติการณ์ไมโครซอฟท์ วินโดวส์, แมคโอเอส, ลินุกซ์, เพลย์สเตชัน 4 และ เอกซ์บอกซ์วัน  ในเกม ผู้เล่นกำกับโครงการอวกาศแรกเริ่มที่ดำเนินการโดยมนุษย์ต่างดาวสีเขียวที่รู้จักในชื่อ เคอร์บัล ตัวเกมการเล่นมีเครื่องมือจำลองทางฟิสิกส์ของวงโคจรที่สมจริง ทำให้ผู้เล่นสามารถจำลองการเคลื่อนย้ายวงโคจรในเรื่องจริง เช่นวงโคจรถ่ายโอนโฮมันน์และการนัดพบในวงโคจร

รุ่นสาธารณะแรกถูกเผยแพร่ทางดิจิทัลในหน้าร้าน Kerbal Space Program ของสควอด ในวันที่ 24 มิถุนายน 2011 และเข้าร่วมโครงการเออร์ลีแอ็กเซสของสตีม ในวันที่ 20 มีนาคม 2013 ตัวเกมถูกปล่อยออกจากการทดสอบขั้นเบตา ในวันที่ 27 เมษายน 2015 เคอร์บัลสเปซโปรแกรม รองรับตัวปรับแต่งเกมที่ผู้เล่นสร้างขึ้นซึ่งเพิ่มรูปแบบการเล่นใหม่ ตัวปรับแต่งเกมที่ได้รับความนิยมได้รับการอุปการะและการรวมเข้าสู่ตัวเกมโดยสควอด ผู้คนและองค์กรในอุตสาหกรรมอวกาศได้แสดงความสนใจในเกม รวมถึงนาซา, องค์การอวกาศยุโรป, และ ปีเตอร์ เบคค์, ประธานบริษัทและประธานฝ่ายเทคโนโลยีของร็อกเก็ตแลป.

ในเดือนพฤษภาคม 2017, สควอดประกาศว่าเกมนั้นถูกซื้อโดยบริษัทวิดีโอเกม เทค-ทู อินเตอร์แอคทีฟ, ซึ่งจะสนันสนุนสควอดในการทำให้รุ่นคอนโซลให้เป็นปัจจุบัน พร้อมกับรุ่นคอมพิวเตอร์ส่วนตัว รุ่น Enhanced Edition ถูกปล่อยใน เอกซ์บอกซ์วันและ เพลย์สเตชัน 4 ในเดือนมกราคม 2018 โดย ไพรเวตดิวิชัน, บริษัทเผยแพร่ย่อยของ เทค-ทู อินเตอร์แอคทีฟ ส่วนขยายของเกมสองส่วนถูกปล่อยเป็นเนื้อหาที่ดาวน์โหลดได้: Making History ในเดือนมีนาคม 2018 และ Breaking Ground ในเดือนพฤษภาคม 2019 ภาคต่อของเกม -เคอร์บัลสเปซโปรแกรม 2- ถูกประกาศว่าจะเปิดตัวในปี 2022
# ปลาไหลนา (สกุล)
ปลาไหลนา หรือ ปลาไหลบึง เป็นชื่อสกุลของปลาน้ำจืดและน้ำกร่อยจำพวกหนึ่ง ในวงศ์ปลาไหลนา (Synbranchidae) ใช้ชื่อสกุลว่า Monopterus (/โม-น็อพ-เทอ-รัส/)

มีรูปร่างยาวคล้ายงู ลำตัวลื่นมาก มีเมือกอยู่ตลอดทั้งตัว มีเกล็ดขนาดเล็กฝังอยู่ใต้ผิวหนัง มีลักษณะสำคัญ คือ ฟันมีขนาดเล็ก ขากรรไกรล่างและที่กระดูกเพดานปากชิ้นข้างติดกันเป็นแผ่น ๆ ช่องเหงือกอยู่ใต้หัว หนังริมกระดูกแก้มทั้งสองข้างติดต่อรวมกัน และตรงกลางเป็นเอ็นที่ยึดติดกับเอ็นคาง ไม่มีครีบอกและครีบท้อง ตามีขนาดเล็ก 

เป็นปลากินเนื้อและซากสัตว์ต่าง ๆ เป็นอาหาร ขนาดเมื่อโตเต็มที่ประมาณ 30–60 เซนติเมตร พบกระจายพันธุ์ทั่วไปทั้งในทวีปอเมริกาเหนือ, อเมริกาใต้, แอฟริกา และเอเชีย โดยมีชนิดที่รู้จักเป็นอย่างดี คือ ปลาไหลนา (M. albus)
# สาปสาง
สาปสาง เป็นละครโทรทัศน์ไทย แนว ดราม่า-ตื่นเต้น-สยองขวัญ นำแสดงโดย สราวุธ มาตรทอง, กุลมาศ ลิมปวุฒิวรานนท์, จิระ ด่านบวรเกียรติ, จริญญา ศิริมงคลสกุล และนักแสดงชั้นนำอีกมากมาย เริ่มออกอากาศตอนแรกวันที่ 17 กุมภาพันธ์ พ.ศ. 2557–16 เมษายน พ.ศ. 2557 ทุกวันจันทร์ - พุธ เวลา 08.00 น. , 11.00 น. , 20.00 น. ต่อจากละครเรื่องผู้ชนะสิบทิศ ทางสถานีโทรทัศน์ช่อง 8 ผลิตโดย บริษัท บี-แฮปปี้ ทูเกทเธอร์ จำกัด (B-HAPPY TOGETHER) ดูแลการผลิต บุณฑณิก บูลย์สิน อำนวยการผลิต องอาจ สิงห์ลำพอง บทประพันธ์โดย วาทินีย์ โอฬาร์กร และบทโทรทัศน์โดย วาทินีย์ โอฬาร์กร, ขวัญปีใหม่ กำกับการแสดงโดย กรัณย์ คุ้มอนุวงษ์

 รายชื่อนักแสดงนำ 
 กุลมาศ ลิมปวุฒิวรานนท์ รับบทเป็น ช่อเอื้อง
 สราวุธ มาตรทอง รับบทเป็น กรณ์
 จิระ ด่านบวรเกียรติ รับบทเป็น ณรา
 จริญญา ศิริมงคลสกุล รับบทเป็น พริ้ว
 ปิติศักดิ์ เยาวนานนท์ รับบทเป็น ไท
 ไอยวริญท์ โอสถานนท์ รับบทเป็น แพรว
 พิศมัย วิไลศักดิ์ รับบทเป็น ครูอาภาพิลัย
 ไชย ขุนศรีรักษา รับบทเป็น พ่อปู่
 วิสรรค์ ฉัตรรังสิกุล รับบทเป็น ซินแสเฟย
 ยอดชาย เมฆสุวรรณ รับบทเป็น หลวงปู่บุญ
 ปิยะดา เพ็ญจินดา รับบทเป็น อนงค์

 นักแสดงรับเชิญ 
 ซีแนม สุนทร รับบทเป็น เฟื่องลดา
 ด.ช.อิงครัต ดำรงค์ศักดิ์กุล รับบทเป็น ไท (วัยเด็ก)
 ด.ช.ริชาร์ด เกียนี่ รับบทเป็น มอล (หลานชายอนงค์)
 ด.ญ.ชนัญญา เลิศวัฒนามงคล รับบทเป็น ช่อฟ้า (ลูกสาวไทกับช่อเอื้อง)
 ด.ญ.วรินท์น่า ธรรมนิธิรัตน์ รับบทเป็น ช่อเอื้อง (วัยเด็ก)
# อ่าวแนร์ราแกนเซตต์
thumb|เมืองฟอลล์ริเวอร์ รัฐแมสซาชูเซสต์ ทางตอนเหนือสุดของอ่าว

อ่าวแนร์ราแกนเซตต์  คือ อ่าวและชะวากทะเลแห่งหนึ่งในรัฐโรดไอแลนด์ สหรัฐอเมริกา และเป็นอ่าวที่ใหญ่ที่สุดในนิวอิงแลนด์ โดยเป็นอ่าวธรรมชาติที่ขยายกว้างขึ้นเรื่อย ๆ ไปถึงรัฐแมสซาชูเซตส์และจรดมหาสมุทรแอตแลนติก ภายในอ่าวยังมีเกาะต่าง ๆ เกาะที่ใหญ่ที่สุด 3 เกาะตามลำดับคือ เกาะอะควิดเนก (Aquidneck), เกาะโคแนนิคัต (Conanicut) และเกาะพรูเดนซ์ (Prudence) ในอ่าวแนร์ราแกนเซตต์มีอ่าวเล็ก ๆ ได้แก่ อ่าวเมานต์โฮป (Mount Hope) และอ่าวบริสตอล (Bristol)

เมืองและประชากร
บริเวณรอบอ่าวแนร์ราแกนเซตต์ประกอบด้วยเมืองพรอวิเดนซ์ เมืองหลวงของรัฐโรดไอแลนด์ รวมถึงชานเมืองต่าง ๆ ได้แก่ วาร์วิกและแครนสตัน ตั้งอยู่ทางด้านตะวันตกของอ่าว นิวพอร์ตตั้งอยู่ทางใต้สุดของอ่าว ซึ่งเป็นศูนย์ฝึกฝนหลักของกองทัพเรือสหรัฐอเมริกา และบริสตอลตั้งอยู่ตอนกลางของอ่าวแนร์ราแกนเซตต์ อยู่ระหว่างอ่าวเมานต์โฮปกับอ่าวบริสตอล ซึ่งเป็นที่ตั้งของมหาวิทยาลัยโรเจอร์ วิลเลียมส์ และเมืองฟอลล์ริเวอร์ รัฐแมสซาชูเซสต์ ตั้งอยู่ทางตอนเหนือสุดของอ่าว

แนร์ราแกนเซตต์
หมวดหมู่:ภูมิศาสตร์รัฐโรดไอแลนด์
หมวดหมู่:ชะวากทะเลในสหรัฐ
หมวดหมู่:นิวอิงแลนด์
# ปลาช่อนเข็ม (สกุล)
ปลาช่อนเข็ม  ชื่อสกุลของปลาน้ำจืดขนาดเล็กจำพวกหนึ่ง ที่อยู่ในวงศ์ Luciocephalinae ในวงศ์ใหญ่ Osphronemidae ใช้ชื่อสกุลว่า Luciocephalus (/ลิว-ซิ-โอ-เซฟ-อา-ลัส/)

มีรูปร่างแตกต่างไปจากปลาชนิดอื่นในวงศ์นี้อย่างเห็นได้ชัด โดยกลับมีรูปร่างคล้ายปลาช่อน แต่หัวและปากยื่นยาวแหลมเหมือนปลาเข็ม ลำตัวมีสีน้ำตาลไหม้หรือน้ำตาลเขียว ด้านหลังสีจางกว่า และมีแถบสีดำพาดยาวทางความยาวลำตัวอย่างเห็นได้ชัด ครีบทุกครีบบางใส และไม่มีถุงลม

มีขนาดลำตัวตั้งแต่ 20 เซนติเมตร จนถึง 10 เซนติเมตร

เป็นปลาที่หากินอยู่ตามผิวน้ำของพรุตั้งแต่ภาคใต้ตอนล่างของไทยไปจนถึงเกาะบอร์เนียว ในอินโดนีเซีย วางไข่โดยตัวผู้จะอมไว้ในปาก และเลี้ยงจนลูกปลาได้ขนาด 1 เซนติเมตร จึงปล่อยออกมา ขณะที่ตัวเมียจะมีขนาดใหญ่กว่าตัวผู้

มีอยู่ 2 ชนิดเท่านั้น คือFishbase.com

Luciocephalus aura มีขนาดเล็กกว่าอีกชนิดหนึ่ง โดยพบเฉพาะบนเกาะบอร์เนียว และเป็นปลาที่เพิ่งถูกอนุกรมวิธานในปี ค.ศ. 2005
Luciocephalus pulcher พบได้ในป่าพรุทางภาคใต้ของไทย ไปจนถึงมาเลเซีย

นิยมเลี้ยงเป็นปลาสวยงามทั้งคู่
# สกุลปลาทอง
ปลาทอง  เป็นสกุลของปลาน้ำจืด ในวงศ์ปลาตะเพียน (Cyprinidae) ใช้ชื่อสกุลว่า Carassius (/คา-ราส-สิ-อัส/) ในวงศ์ย่อย Cyprininae

เป็นปลาที่มนุษย์คุ้นเคยกันเป็นอย่างดี เหมือนกับปลาในสกุล Cyprinus ที่เดิมอยู่รวมอยู่ด้วยกันมาก่อน ในฐานะของปลาที่เป็นปลาใช้ในการบริโภค และต่อมาได้มีการพัฒนาสายพันธุ์ให้มีรูปร่าง และสีสันสวยงามมากขึ้น เพื่อเลี้ยงกันเป็นปลาสวยงาม โดยชาวจีนเมื่อกว่า 2,000 ปีมาแล้ว

ปลาในสกุลนี้ มีรูปร่างทั่วไปเหมือนกับปลาในสกุล Cyprinus จุดที่แตกต่างกันคือ ไม่มีหนวดที่ริมฝีปาก และมีถิ่นกำเนิดดั้งเดิมอยู่เฉพาะภูมิภาคเอเชียตะวันออก และบางส่วนในรัสเซียเท่านั้น ขณะที่บางชนิดเป็นปลาเฉพาะถิ่นพบได้เฉพาะทะเลสาบบิวะ ที่ประเทศญี่ปุ่นเท่านั้น

การจำแนก
 Carassius auratus (Linnaeus, 1758)
 Carassius auratus argenteaphthalmus Nguyễn, 2001
 Carassius auratus auratus (Linnaeus, 1758) 
 Carassius auratus buergeri Temminck & Schlegel, 1846
 Carassius auratus grandoculis Temminck & Schlegel, 1846
 Carassius auratus langsdorfii Temminck & Schlegel, 1846
 Carassius carassius (Linnaeus, 1758) 
 Carassius cuvieri Temminck & Schlegel, 1846 (เป็นชนิดที่พบได้เฉพาะทะเลสาบบิวะเท่านั้น) 
 Carassius gibelio (Bloch, 1782) de Graaf, Martin; Megens, Hendrik-Jan; Samallo, Johannis & Sibbing, Ferdinand A. (2007): Evolutionary origin of Lake Tana's (Ethiopia) small Barbus species: indications of rapid ecological divergence and speciation. Anim. Biol. 57(1): 39-48. doi:10.1163/157075607780002069 (HTML abstract) จาก itis.gov
# จังหวัดเกียนซาง
เกียนซาง หรือ เกียนยาง  เป็นจังหวัดที่ตั้งอยู่บริเวณสามเหลี่ยมปากแม่น้ำโขง มีเมืองหลักคือ สักซ้า  เคยเป็นส่วนหนึ่งของอาณานิคมอินโดจีนของฝรั่งเศส ภายใต้อาณานิคมโคชินไชนา และต่อมาอยู่ภายใต้ของสาธารณรัฐเวียดนามและสาธารณรัฐสังคมนิยมเวียดนามในปัจจุบัน

แหล่งข้อมูลอื่น

Official website
 
Travel to Ha Tien Kien Giang 

เกียนซาง
# ปลากะพงขาว (สกุล)
ปลากะพงขาว  สกุลของปลาน้ำจืด, น้ำกร่อย และปลาทะเลจำพวกหนึ่ง ในวงศ์ปลากะพงขาว (Latidae) ใช้ชื่อสกุลว่า Lates (/ลา-ติส/)

มีรูปร่างโดยรวม คือ รูปร่างลำตัวหนาและด้านข้างแบน หัวโต จะงอยปากค่อนข้างยาวและแหลม นัยน์ตาโต ปากกว้างยืดหดได้ มุมปากอยู่เลยไปทางหลังนัยน์ตา ฟันเป็นฟันเขี้ยวอยู่บนขากรรไกรบนและล่าง ขอบกระดูกแก้มเป็นหนามแหลม ขอบกระดูกกระพุ้งเหงือกแข็งและคม คอดหางมีขนาดใหญ่และแข็งแรง เกล็ดใหญ่มีขอบหยักเป็นหนามเมื่อลูบจะสากมือ ครีบหลังอันแรกมีก้านครีบเป็นหนามแข็ง ปลายแหลม อันที่สองเป็นครีบอ่อนมีขนาดใกล้เคียงกัน ครีบใหญ่ปลายกลมมน 

มีขนาดตั้งแต่ประมาณ 1 ฟุต ไปจนถึงเกือบ 2 เมตร และมีน้ำหนักได้ถึง 200 กิโลกรัม ในปลากะพงแม่น้ำไนล์ (L. niloticus) ซึ่งจัดว่าเป็นปลาที่มีขนาดใหญ่ที่สุดในสกุลนี้และวงศ์นี้ ที่พบได้ในแหล่งน้ำจืดของทวีปแอฟริกา

ปลากะพงขาวมีทั้งหมด 9 สปีชีส์Fishbase.org ซึ่งจัดว่ามีจำนวนสมาชิกมากที่สุดในวงศ์นี้  ทั้งหมดนิยมใช้ตกเป็นปลาเกมกีฬา และนิยมบริโภคเนื้อเป็นอาหาร พบตั้งแต่ทะเลสาบน้ำจืดหลายแห่งในทวีปแอฟริกาไปจนถึงชายฝั่งทะเลในทวีปเอเชีย ไปจนถึงโอเชียเนีย โดยมี 2 ชนิดเท่านั้นที่พบในทวีปเอเชียและโอเชียเนีย

ซึ่งคำว่า Lates นั้นมาจากภาษาละตินคำว่า latēre หมายถึง "ถูกซ่อนไว้"Lates

ชนิด
 Lates angustifrons Boulenger, 1906  
  Lates calcarifer (Bloch, 1790)–เป็นชนิดที่พบในทวีปเอเชียและโอเชียเนีย 
  Lates japonicus Katayama & Taki, 1984–เป็นชนิดที่พบในทวีปเอเชียและโอเชียเนีย 
  Lates longispinis Worthington, 1932 
  Lates macrophthalmus Worthington, 1929 
  Lates mariae Steindachner, 1909 
  Lates microlepis Boulenger, 1898 
  Lates niloticus (Linnaeus, 1758) 
  Lates stappersii (Boulenger, 1914)
# โทนี่ มีชัย
โทนี่ มีชัย  ชื่อไทยคือ กฤษดา มีชัยพันธุมะบำรุง เป็นผู้ฝึกสอนกอล์ฟ เป็นที่รู้จักในวงกว้าง และมีผลงานอย่างต่อเนื่องกว่า 30 ปี นอกจากนี้ ยังเป็นสมาชิกระดับยูเอสพีจีเอ 1 ใน 3 คน ที่มีอยู่ของประเทศไทยโทนี่ มีชัย กูรูกอล์ฟจอแก้ว - Positioning Magazine

 ประวัติ 
โปรโทนี่ มีชัย เกิดที่ชิคาโก รัฐอิลลินอย เขาเติบโตอยู่ที่เรดบัด เซาท์เทิร์นอิลลินอย สำเร็จการศึกษาระดับ High School ชั้นนำอย่าง Chaminade College Preparatory ในเซนต์ หลุยส์ และจบการศึกษาระดับปริญญาตรี US PGM (PGA Professional Golf Maagement) ที่ New Mexico State University สถาบันที่ได้รับการรับรองจากสมาคม PGA of America จากสหรัฐอเมริกาหนังสือพิมพ์บ้านเมือง » “ที่นี่หมอชิต”เยี่ยมครอบครัวนักกีฬา ชมฝีมือการตีกอล์ฟของ “โปรโทนี่ มีชัย”  นอกจากนี้ยังสำเร็จ Bachelor in Business Administration ในมหาวิทยาลัยเดียวกัน และจบการศึกษาปริญญาโท ที่รัฐมิสซูรี

พ.ศ. 2538 โทนี่กับ Ed LeBeau ร่วมก่อตั้งสถาบันฮาร์ทแลนด์กอล์ฟสคูล ขึ้นเป็นครั้งแรก ที่เซนต์หลุยส์ รัฐมิสซูรี สหรัฐอเมริกา

จากนั้น พ.ศ. 2542 ขยายสาขามาที่ประเทศไทย ที่อำเภอชะอำ ก่อนที่จะมาเปิดสาขาใน กรุงเทพมหานคร รวมถึงเปิดสาขาที่จังหวัดเชียงใหม่ 

ทั้งนี้ ฮาร์ทแลนด์ กอล์ฟ สคูล ที่โปรโทนี่ เข้ามาบริหารได้รับการยกย่องว่าเป็นสถาบันสอนกอล์ฟที่มีชื่อเสียงมากที่สุด มีลูกศิษย์ทั่วประเทศ ทั้งชาวไทยและชาวต่างชาติ กว่า 8 พันคน

ใน พ.ศ. 2553 โปรโทนี่ ได้เข้าช่วยสมาคมผู้ปกครอง TJGGA พานักกอล์ฟเยาวชนไปแข่งกอล์ฟที่ต่างประเทศ และยังช่วยหาทุนสนับสนุนให้เด็ก ๆ เข้ารับการศึกษาในหลาย มหาวิทยาลัยในสหรัฐฯ

ในเดือนสิงหาคม พ.ศ. 2556 โทนี่ ได้ต้อนรับแฮงค์ ฮานีย์ ผู้ฝึกสอนของไทเกอร์ วูดส์ ที่มาเยือนเมืองไทย ที่จังหวัดภูเก็ต และในวันที่ 16 ตุลาคม ปีเดียวกัน โทนี่ ได้อบรมทักษะการเล่นกอล์ฟให้กับนักกอล์ฟที่จังหวัดฉะเชิงเทรา โดยมีผู้เข้าร่วมกิจกรรมดังกล่าวกว่า 500 คนNike Golf One Day Golf Skills Camp - GolfTimeNews.com

 ชีวิตส่วนตัว 
ด้านชีวิตส่วนตัว โทนี่ มีชัย สมรสกับศรสวรรค์ ภู่วิจิตร อดีตนักกีฬาว่ายน้ำทีมชาติไทย และมีลูกสาวด้วยกันชื่อเอมมี่
# ริเรีย โคจิมะ
ริเรีย โคจิมะ  เกิดเมื่อวันที่ 18 ธันวาคม ค.ศ. 1993 เป็นนักแสดงชาวญี่ปุ่น มีชื่อเดิมในวงการบันเทิงว่า ริเรีย (梨里杏) และ ริเรีย บาบะ (馬場 梨里杏)

 อาชีพ 

เธอเริ่มต้นอาชีพในปี ค.ศ. 2001 ภายใต้สังกัดKirin Pro ก่อนที่จะย้ายไปสังกัด LesPros Entertainment ในปี ค.ศ. 2007 ในปี ค.ศ. 2008 เธอเปลี่ยนชื่อเป็น "ริเรีย" และในปี ค.ศ. 2011 เธอได้รับรางวัล Playboy Grand Prix ที่งาน Gravure Japan Awards ครั้งที่สาม ในปี ค.ศ. 2014 เธอปรากฏตัวในซีรีส์โทกูซัตสึสองเรื่อง คือ ขบวนการรถไฟ ทคคิวเจอร์ และ เซโร่ บทเลือดทมิฬ ในวันที่ 17 มิถุนายน ค.ศ. 2015 เธอเปลี่ยนชื่อเป็น "ริเรีย โคจิมะ" และในเดือนธันวาคม ค.ศ. 2020 เธอลาออกจากสังกัด LesPros Entertainment และในปี ค.ศ. 2021 เธอเข้าร่วมสังกัด Toyota Office

 ผลงาน 

 kamen Rider Kabuto Ep 20 Hiroko (2006)
 GOSEIGER Ep 20 Mizuki (2010)
 Ressha Sentai Toqger - Mio / TOQ Sangou (2014) 
 zero black blood - yuna (2014)
 Kamen Rider Taisen - Mio / TOQ Sangou (2014)
# วัดบึง (จังหวัดนครราชสีมา)
วัดบึงวัดบึง, ธรรมะไทย ตั้งอยู่ที่ ตำบลในเมือง อำเภอเมืองนครราชสีมา จังหวัดนครราชสีมา เป็นพระอารามหลวงชั้นตรีชนิดสามัญ อยู่ในเขตการปกครองคณะสงฆ์มหานิกายภาค 11

 ประวัติ 
วัดบึง สร้างขึ้นเมื่อปี พ.ศ. 2220 ในสมัยกรุงศรีอยุธยา โดยเป็นวัดที่สร้างพร้อมๆ กับการสร้างเมืองนครราชสีมา โดยสมเด็จพระนารายณ์มหาราช โปรดฯ ให้โดยพระยายมราช หรือ สังข์ เป็นผู้สร้างโดยมีช่างชาวฝรั่งเศสเป็นผู้ช่วยออกแบบผังเมือง เมื่อสร้างผังเมืองเสร็จ จึงโปรดฯ ให้ประชาชน และคฤหบดีและขุนนาง สร้างวัด 6 วัด คือ วัดพระนารายณ์มหาราช(วัดกลาง) วัดบูรพ์ วัดอิสาน วัดพายัพ วัดบึง และวัดสระแก้ว

วัดบึง สันนิษฐานว่าน่าจะเป็นวัดที่เจ้านาย หรือขุนนางชั้นผู้ใหญ่ในสมัยนั้นสร้างขึ้น เพราะมีหลักฐานทางโบราณคดี ทั้งทางด้านศิลปกรรและสถาปัตยกรรม คือ พระอุโบสถ พระพุทธรูปประธาน ใบเสมา และองค์ประกอบอื่นๆ และวัดบึงมีสมญานามว่า วัดบึงขุนนาง

 พระอุโบสถ 
พระอุโบสถ ก่อสร้างด้วยการก่ออิฐถือปูน ขนาดกว้าว 12.15 เมตร ยาว 22 เมตร สูง 30 เมตร หลังคาลาด 4 ชั้น เครื่องบนเป็นไม้มุงด้วยกระเบื้องดินเผา ฐานมีลวดลายบัวโค้งเป็นฐานสำเภา เรียกตามภาษาช่างว่า โค้งปากตะเภา สองข้างผนังชั้นนอกมีคันทวยข้างละ 6 ตัว รวม 12 ตัว ทำเป็นรูปนาคแกะสลักไม้ประดับด้วยกระจกสี ประตูทางเข้าด้านหน้ามี 3 ประตู ด้านหลังมี 2 ประตู อกเลาประตูแกะสลักลวดลายไทย มีหน้าต่งด้านละ 5 ช่อง รวม 10 ช่อง 

ส่วนด้านบนของพระอุโบสถ ด้านทิศตะวันออกหน้าบันไม้แกะสลักรูปพระอินทร์ทรงช้างเอราวัณ อย่ตรงกลางรอบข้างเป็นลายก้านขด ทิศตะวันตกหน้าบันเป็นรูปพระนารายณ์ทางครุฒวาหนะท่านกลางก้านลายขด มีช่อฟ้าใบระกาและหางหงส์ประดับด้วยกระจกสี

 พระประธานในพระอุโบสถ 
พระประธานเป็นพระพุทธรูปปางมารวิชัย (หลวงพ่อโตอู่ทอง) ขนาดหน้าตัก กว้าง 6 ศอก ประทับนั่งขัดสมาธิราบพระหัตถ์แสดงปางมารวิชัย พระพักตร์ค่อนข้างเหลี่ยม ลงรักปิดทอง เป็นพระพุทธรูปที่มีลักษณะศิลปกรรมสมัยอยุธยาตอนปลายถึงกรุงรัตนโกสินทร์ตอนต้น
# อันซัน
อันซัน  เป็นเมืองหนึ่งในจังหวัดคย็องกี ประเทศเกาหลีใต้ ซึ่งเป็นส่วนหนึ่งของเขตปริมณฑลของโซล เมืองเชื่อมต่อด้วยทางรถไฟใต้ดินโซล สาย 4 อันซันตั้งอยู่ชายฝั่งทะเลเหลือง และมีอาณาเขตไปถึงบางเกาะริมชายฝั่ง เกาะที่ใหญ่และมีชื่อเสียงที่สุดคือ เกาะแทบู (Daebu Island) สถาบันทางศึกษาที่สูงกว่าหลายแห่งตั้งอยู่ที่อันซัน ซึ่งรวมถึงมหาวิทยาลัยอันซัน วิทยาลัยเทคโนโลยีอันซัน สถาบันศิลปะโซล วิทยาเขต ERICA ของมหาวิทยาลัยฮันยัง ศูนย์ความปลอดภัยทางการขนส่งเกาหลี ด้วยจำนวนชาวต่างชาติที่เพิ่มมากขึ้น เมืองได้รับการกำหนดเป็นเขตความหลากหลายทางวัฒนธรรมเมื่อวันที่ 11 พฤศจิกายน พ.ศ. 2552 ศาลาว่าการเมืองอันซันเป็นแห่งแรกในเกาหลีใต้ที่เปิดดำเนินการตลอดทั้งวัน
# โมยา เรปุบริกา
โมยา เรปุบริกา เป็นเพลงชาติของสาธารณรัฐเซิร์บสกาซึ่งเป็นส่วนหนึ่งของสหพันธรัฐบอสเนียและเฮอร์เซโกวีนา

 เนื้อร้อง 

อักษรซีริลลิกเซอร์เบียภาษาเซอร์เบีย/โครเอเชีย/บอสเนียคำแปลภาษาอังกฤษТамо гдје најљепша се зора буди
Часни и поносни живе добри људи
Тамо гдје се рађа нашег сунца сјај
Горд и пркосан је мој завичај

За њега сви се сад помолимо
Другу земљу ми немамо

У срцу мом
само је један дом
У срцу  велика
моја република
У срцу мом најљепша звијезда сја
Моја република, Република Српска

Тамо гдје су наши преци давни
Име уписали у сваки корак славни
Тамо гдје се рађа нашег сунца сјај
Горд и пркосан је мој завичај

За њега сви се сад помолимо
Другу земљу ми немамо

У срцу мом само је један дом
У срцу је велика моја република
У срцу мом најљепша звијезда сја
Моја република, Република СрпскаTamo gdje najljepša se zora budi
Časni i ponosni žive dobri ljudi
Tamo gdje se rađa našeg sunca sjaj
Gord i prkosan je moj zavičaj

Za njega svi se sad pomolimo
Drugu zemlju mi nemamo

U srcu mom
samo je jedan dom
U srcu  velika moja republika
U srcu mom najljepša zvijezda sja
Moja republika, Republika Srpska

Tamo gdje su naši preci davni
Ime upisali u svaki korak slavni
Tamo gdje se rađa našeg sunca sjaj
Gord i prkosan je moj zavičaj

Za njega svi se sad pomolimo
Drugu zemlju mi nemamo

U srcu mom
samo je jedan dom
U srcu  velika moja republika
U srcu mom najljepša zvijezda sja
Moja republika, Republika SrpskaWhere the most beautiful sunrise awakens
There live good people, honourable and proud,
Where the shine of our sun is being born
There is my homeland - proud and defiant.

Now let's all pray for it
We have no other land.

In my heart there's only one home
My republic is great in heart
In my heart the most beautiful star shines
My republic, Republic of Srpska

Where our forefathers from the past
had written their names in every Slavic step,
Where the shine of our sun is being born
There's my homeland - stout and defiant.

Now let's all pray for it
We have no other land.

In my heart there's only one home
My republic is great in heart
In my heart the most beautiful star shines
My republic, Republic of Srpska
# บริสตอล (รัฐโรดไอแลนด์)
บริสตอล  คือเมืองเล็กเมืองหนึ่งในเขตประวัติศาสตร์เทศมณฑลบริสตอล รัฐโรดไอแลนด์ สหรัฐอเมริกา มีประชากร 22,954 คน ใน ค.ศ. 2010 บริสตอลเป็นเมืองท่าชายทะเลน้ำลึก โดยได้รับชื่อจากเมืองบริสตอล ประเทศอังกฤษ

อุตสาหกรรมหลัก ได้แก่ การสร้างเรือ การผลิต และการท่องเที่ยว ระบบโรงเรียนในเมืองถูกรวมกับเมืองวาร์เรน ซึ่งเป็นเมืองใกล้เคียง เชื้อชาติที่โดดเด่นชาวโปรตุเกส-อเมริกัน ชาวอะโซร์ส ชาวอิตาลี-อเมริกัน เมืองบริสตอลเป็นที่ตั้งของมหาวิทยาลัยโรเจอร์ วิลเลียมส์
# ซาบา
ซาบา (,) เป็นเกาะแห่งหนึ่งในหมู่เกาะลีเวิร์ดในทะเลแคริบเบียน และเป็นเทศบาลรูปแบบพิเศษ (เรียกอย่างเป็นทางการว่า "ทบวงการเมือง") ที่เล็กที่สุดของประเทศเนเธอร์แลนด์  ตัวเกาะส่วนใหญ่ประกอบขึ้นจากเมานต์ซีเนอรี (Mount Scenery) ซึ่งเป็นภูเขาไฟที่อาจยังมีพลัง ด้วยความสูง 887 เมตร ภูเขาลูกนี้จึงเป็นจุดที่สูงที่สุดในราชอาณาจักรเนเธอร์แลนด์

เกาะซาบารวมกับเกาะกรีนมีสถานภาพเป็นเทศบาลรูปแบบพิเศษในประเทศเนเธอร์แลนด์หลังจากที่ดินแดนเนเธอร์แลนด์แอนทิลลีสถูกยุบเลิกเมื่อวันที่ 10 ตุลาคม ค.ศ. 2010

ตัวเกาะพื้นที่ 13 ตารางกิโลเมตร (5.0 ตารางไมล์) ณ เดือนมกราคม ค.ศ. 2013 มีจำนวนประชากร 1,991 คน และมีความหนาแน่นของประชากร 153.15 คนต่อตารางกิโลเมตร (398.2 คนต่อตารางไมล์) เมืองและที่ตั้งถิ่นฐานหลักในปัจจุบันได้แก่ เดอะบอตทัม (เมืองหลัก), วินด์เวิร์ดไซด์, เฮลส์เกต และเซนต์จอห์น

เนื่องจากเกาะนี้เป็นส่วนหนึ่งของเนเธอร์แลนด์จึงใช้ภาษาดัตช์เป็นภาษาราชการ แม้ว่าซาบาจะมีความเกี่ยวพันกับเนเธอร์แลนด์และภาษาดัตช์ แต่ภาษาอังกฤษก็เป็นภาษาหลักที่ใช้พูดกันบนเกาะและใช้ในการเรียนการสอนตั้งแต่คริสต์ศตวรรษที่ 19 ดังนั้นชาวซาบาจึงสามารถใช้ภาษาอังกฤษในการติดต่อสื่อสารทางราชการด้วย แต่ก็ยังมีภาษาถิ่นใช้กันอีกภาษาหนึ่ง ดอลลาร์สหรัฐได้กลายเป็นสกุลเงินทางการของซาบาแทนที่กิลเดอร์เนเธอร์แลนด์แอนทิลลีสตั้งแต่วันที่ 1 มกราคม ค.ศ. 2011 

ซาบาเป็นที่ตั้งของคณะแพทยศาสตร์ มหาวิทยาลัยซาบา ซึ่งก่อตั้งโดยกลุ่มแพทย์ผู้อพยพชาวอเมริกันร่วมกับรัฐบาลเนเธอร์แลนด์ สถาบันแห่งนี้ทำให้มีผู้อยู่อาศัยบนเกาะเพิ่มขึ้นกว่าสามร้อยคนในช่วงที่มีการเรียนการสอน
# มีโกลช แฟเฮร์
มีโกลช "มิกี" แฟเฮร์ (20 กรกฎาคม ค.ศ. 1979 – 25 มกราคม ค.ศ. 2004) เป็นนักฟุตบอลชาวฮังการีซึ่งเล่นในตำแหน่งกองหน้า

แฟเฮร์ใช้เวลาส่วนใหญ่ในอาชีพนักฟุตบอลอยู่ในโปรตุเกส ในวันที่ 25 มกราคม ค.ศ. 2004 เขาเสียชีวิตด้วยหัวใจหยุดเต้น ในขณะการแข่งขันฟุตบอลระหว่างทีมวีตอเรียดึกีมาไรช์กับทีมของเขา สปอร์ลิชบัวอีไบฟีกา ในเมืองกีมาไรช์Benfica's Miklós Fehér dies after heart attack on pitch; The Guardian, 26 January 2004